作者：张元干
词牌/韵律：喜迁莺慢・喜迁莺

paragraphs: 雁塔题名，宝津朌宴，盛事簪绅常说。
文物昭融，圣代搜罗，千里争趋丹阙。
元侯劝驾，乡老献书，发轫龟前列。
山川秀，圜冠众多，无如闽越豪杰。
姓标红纸，帖报泥金，喜信归来俱捷。
骄马芦鞭醉垂，蓝绶吹雪。
芳月素娥情厚，桂华一任郎君折。
须满引，南台又是，合沙时节。